Larissa Volpert. Larissa Ilinichna Volpert (; 1926-yil 30-mart — 2017-yil 1-oktyabr) — sovet shaxmatchisi. U ayol grossmeyster unvoniga ega boʻlgan, rus va eston filologi hisoblanadi. U shaxmat sport turi boʻyicha ayollar oʻrtasida uch karra Sovet Ittifoqi chempioni (1954-yil, 1958-yil va 1959-yil) boʻlgan. Hayoti. U Leningradda tugʻilgan, ilk bor shaxmatni katta akasidan oʻrgangan va Leningrad Pionerlar saroyida shaxmat boʻyicha saboq olgan. Yosh chogʻlaridadan shaxmat bilan muntazam shugʻulanib kelgan, bu esa kelajakda usta shaxmatchi boʻlib yetishishiga yordam bergan. Dastlabki shaxmatdagi yurishi esa quydagi turnirda boʻlib oʻtgan, 1947-yilda u Leningrad ayollar chempionatida birinchi oʻrinni egalladi. U 1949-yilda ayollar oʻrtasidagi birinchi SSSR chempionatida oʻynadi va beshinchi oʻrinni egalladi. 1954-yilda u ayollar oʻrtasidagi birinchi SSSR chempionatida gʻolib chiqdi. U 1954-yilgi SSSRga qarshi oʻyinda Nina Xrushková-Belskaga qarshi oʻyinda 2:0 hisobida gʻalaba qozongan. U 1958-yilda ayollar oʻrtasidagi SSSR chempionatida birinchi oʻrinni qoʻlga kiritdi va 1959-yilda u uchinchi marta gʻalaba qozondi. Volpert 1954-yilda ayollar xalqaro shaxmat ustasi unvonini va 1978-yilda ayol grossmeyster unvonini qoʻlga kiritdi. U Leningrad universitetining filologiya fakultetini bitirgan va 1977-yildan Estoniyaning Tartu universitetida rus filologiyasidan dars bergan. Uning asosiy asarlari Pushkin va Lermontov sheʼriyati, ayniqsa fransuz adabiyoti bilan aloqasi haqida edi. U 2017-yil 1-oktyabrda 91 yoshida vafot etdi.